**FARSKÉ OZNAMY Farnosti Topoľčany – pre filiálku NEMČICE**

**4. veľkonočná nedeľa – Dobrého pastiera**

(21.4.2024 – 28.4.2024)

▪ **Sv. omše počas nastávajúceho týždňa v Nemčiciach, ich časy a úmysly**:

*Streda*: 18.00 h. + Juraj a Paulína Markovičoví a ich rodičia

*Piatok*: 18.00 h. + Gejza a Irena Skrežinoví, ich rodičia a synovia Gejza a Marián

*Nedeľa*: 09.00 h. Za zdravie a Božie požehnanie pre rodinu

▪ Aktuálna nedeľa je nedeľou *Dobrého pastiera*, kedy osobitne pamätáme na nové kňazské, rehoľné a duchovné povolania. Ďakujeme početným veriacim za ich modlitby, obety i finančnú podporu počas dnešnej zbierky na kňazský seminár.

▪ Mesačná náuka s birmovancami bude vo farskom kostole v Topoľčanoch a to v **utorok 23. apríla 2024 o 16.00 hod.** alebo v **sobotu 27. apríla 2024 o 10.30 hod.** Pre každého birmovanca je jedno z týchto stretnutí povinné. A počas stretnutia sa preberú už poslané otázky, ktoré každý birmovanec sa má naučiť k preskúšaniu.

▪ Opätovne je vyhlásené do 2. mája 2024 výberové konanie na obsadenie funkcie riaditeľa/riaditeľky Cirkevnej základnej umeleckej školy sv. Lukáša v Topoľčanoch. Záujemci obsiahle podrobnosti o výberovom konaní môžu nájsť na našej farskej webovej stránke (www.farnost-topolcany.sk).

▪ Organizátori *Topoľčianskej hudobnej jari* srdečne pozývajú na komorný koncert klavíra a husieľ, ktorý bude v pondelok 22. apríla o 18.00 hod. v Koncertnej sále konzervatória Dezidera Kardoša v Topoľčanoch (*viď plagát v kostolnej výveske*).

▪ Ďakujeme všetkým našim farníkom a účastníkom tohto sobotnej farskej a dekanátnej púte na Skalku pri Trenčíne, ktorá je z iniciatívy Biskupského úradu v Nitre. Táto sa konala v rámci púte *Hradňanského archidiakonátu*, do ktorého patria tri dekanáty Topoľčany, Bošany a Bánovce nad Bebravou. Obdobných pútí sa postupne zúčastní celá Nitrianska diecéza pri príležitosti 800. výročia založenia tamojšieho starobylého benediktínskeho kláštora v roku 1224.

▪ V uplynulých dňoch na kvetinovú výzdobu k Sedembolestnej a pre kostoly a farnosť bolo cez farský účet obetovaných: 5; 2x10; 20 a 50,- €. Za milodary dobrodincom úprimne ďakujeme a vyslovujeme srdečné Pán Boh zaplať a odmeň!